Kuna oli emadepäev ning Anthony pere võõrustas meid terve nädalavahetuse, viisime Anthony emale ühe ilusa ja suure lille. Anthony pere ja kodu oli väga mõnus ja kodune. Samal ajal kui meie seal olime, olid neid ka külastamas sugulased Ameerikast, Philadelphiast. Saime  teada, et Anthony ema on omal ajal Ameerikas õppinud ning ka Anthony on seal sündinud ja elanud kuni 5.eluaastani. Seetõttu kutsus Anthony ema nende kodu - half italian, half american household ning ühtlasi ka rääkis oma pereliikmetega vaheldumis itaalia ja inglise keeles. Anthony õde ja venda kodus ei olnud. Vend elab Milano lähedal ning töötab politseinikuna. Anthony õde on aga hetkel Portugalis vabatahtlik.